CELEX: 32021D1055
Language: da
Date: 2021-06-21 00:00:00
Title: Rådets afgørelse (EU) 2021/1055 af 21. juni 2021 om den holdning, der skal indtages på den Europæiske Unions vegne på konferencen mellem de kontraherende parter i konventionen om indsamling, aflevering og modtagelse af affald ved sejlads på Rhinen og andre indre vandveje (CDNI) for så vidt angår vedtagelsen af en resolution, der har til formål at udvide forbuddet mod udledning af husspildevand til fartøjer til sejlads på indre vandveje beregnet til mellem 12 og 50 passagerer

28.6.2021   
               
               
                  DA
               
               
                  Den Europæiske Unions Tidende
               
               
                  L 227/39
               
            
         RÅDETS AFGØRELSE (EU) 2021/1055
         af 21. juni 2021
         om den holdning, der skal indtages på den Europæiske Unions vegne på konferencen mellem de kontraherende parter i konventionen om indsamling, aflevering og modtagelse af affald ved sejlads på Rhinen og andre indre vandveje (CDNI) for så vidt angår vedtagelsen af en resolution, der har til formål at udvide forbuddet mod udledning af husspildevand til fartøjer til sejlads på indre vandveje beregnet til mellem 12 og 50 passagerer
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 91, stk. 1, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Konventionen om indsamling, aflevering og modtagelse af affald ved sejlads på Rhinen og andre indre vandveje (CDNI) af 9. september 1996 trådte i kraft den 1. november 2009.
                  
               
                     (2)
                  
                  
                     I henhold til CDNI's artikel 19 kan konferencen mellem de kontraherende parter ændre CDNI og dens bilag.
                  
               
                     (3)
                  
                  
                     Unionens aktiviteter i sektoren for transport ad indre vandveje bør tilsigte at sikre ensartethed for så vidt angår de tekniske forskrifter, som anvendes i Unionen, for fartøjer til sejlads på indre vandveje i Unionen.
                  
               
                     (4)
                  
                  
                     Konferencen mellem de kontraherende parter i CDNI skal på mødet den 22. juni 2021 vedtage en resolution, der har til formål at udvide forbuddet mod udledning af husspildevand til fartøjer til sejlads på indre vandveje beregnet til mere end 12 passagerer og fartøjer med passagerkahytter med mere end 12 køjepladser. Bestemmelserne i denne resolution vil stille krav om, at der installeres passende udstyr om bord på fartøjer, der er omfattet af denne resolution.
                  
               
                     (5)
                  
                  
                     I den tekniske standard for fartøjer til sejlads på indre vandveje (ES-TRIN 2019/1), der blev vedtaget af Det Europæiske Udvalg for Udarbejdelse af Standarder for Sejlads på Indre Vandveje (CESNI) den 8. november 2018, fastsættes de fælles tekniske forskrifter, der er nødvendige af hensyn til sikkerheden for fartøjer til sejlads på indre vandveje. Den indeholder særlige bestemmelser vedrørende specifikke fartøjskategorier såsom passagerfartøjer, bestemmelser om fartøjers udstyr og anlæg, herunder faciliteter til opsamling og bortskaffelse af spildevand, samt instrukser om anvendelsen af nævnte tekniske standard.
                  
               
                     (6)
                  
                  
                     Den holdning, der skal indtages på Unionens vegne på konferencen mellem de kontraherende parter i CDNI bør fastlægges, da bestemmelserne i resolutionen vil kunne få afgørende indflydelse på indholdet af EU-retten, nærmere bestemt Europa-Parlamentets og Rådets direktiv (EU) 2016/1629 (1).
                  
               
                     (7)
                  
                  
                     Resolutionen bør øge overensstemmelsen med de krav, der er fastsat i EU-retten, navnlig med hensyn til anvendelsesdatoerne for installation af passende udstyr til opsamling af spildevand på fartøjer til sejlads på indre vandveje. Desuden fremmer resolutionen miljøbeskyttelsesinitiativer og -målsætninger.
                  
               
                     (8)
                  
                  
                     Unionen er ikke kontraherende part i CDNI. Unionens holdning skal udtrykkes af de EU-medlemsstater, der er kontraherende parter i CDNI, og som handler i fællesskab i Unionens interesse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Den Europæiske Unions vegne inden for rammerne af konferencen mellem de kontraherende parter i konventionen om indsamling, aflevering og modtagelse af affald ved sejlads på Rhinen og andre indre vandveje (CDNI) på mødet den 22. juni 2021, skal være at erklære sig enig i vedtagelsen af en resolution, der har til formål at udvide forbuddet mod at udlede husspildevand til fartøjer til sejlads på indre vandveje beregnet til mellem 12 og 50 passagerer
         
         
            Artikel 2
            Den holdning, der er omhandlet i artikel 1, udtrykkes af de EU-medlemsstater, der er medlem af konferencen mellem de kontraherende parter i CDNI, og som handler i fællesskab i Unionens interesse.
         
         
            Artikel 3
            Mindre ændringer af den holdning, der er fastsat i artikel 1, kan aftales uden yderligere afgørelse truffet af Rådet.
         
         
            Artikel 4
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 21. juni 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  Europa-Parlamentets og Rådets direktiv (EU) 2016/1629 af 14. september 2016 om fastsættelse af tekniske forskrifter for fartøjer til sejlads på indre vandveje, om ændring af direktiv 2009/100/EF og om ophævelse af direktiv 2006/87/EF (EUT L 252 af 16.9.2016, s. 118).